बहलुल लोदी का मकबरा
बहलुल लोदी का मकबरा दिल्ली में स्थित एक ऐतिहासिक इमारत है, जो दिल्ली सल्तनत के सम्राट और लोदी वंश के संस्थापक, बहलुल लोदी (शासनकाल: 1451-1489 A.D) का मकबरा है। यह मकबरा एक ऐतिहासिक बस्ती, चिराग दिल्ली में स्थित है, जो जहाँपनाह शहर (तुगलक द्वारा निर्मित) की किले की दीवारों के भीतर स्थित है। यह मकबरा लोदी वास्तुकला के विकास को प्रदर्शित करने वाले बेहतरीन उदाहरणों में से एक है। इसका निर्माण जुलाई 1489 ई. बहलुल लोदी के पुत्र और उत्तराधिकारी सिकंदर लोदी ने अपने पिता के निधन के बाद करवाया था। चिराग दिल्ली में स्थित बहलुल लोदी के इस मकबरा की पहचान को लेकर इतिहासकारों के बीच विवाद है, जिनमें से कुछ लोदी गार्डन में स्थित शीश गुंबद को बहलुल लोदी की कब्र के स्थान के रूप में बताते हैं।
सिकंदर लोधी का मक़बरा
सिकंदर लोदी का मकबरा, जो कि लोधी गार्डन, नई दिल्ली, भारत में स्थित है। यह मकबरा लोदी वंश के दूसरे शासक सिकंदर लोदी (शासनकाल: 1489-1517 ईस्वी) का मकबरा है, जो कि उनके बेटे इब्राहिम लोदी द्वारा 1517-1518 ईस्वी मे बनाया गया था। यह् स्मारक बड़ा गुंबद से 100 मीटर की दूरी पर स्थित है और जिस क्षेत्र में यह स्थित है उसे औपचारिक रूप से ग्राम खैरपुर कहा जाता था।